গতকাল মোহাম্মদপুর বেড়িবাঁধ এলাকায় এমন কয়েকটি খামার ঘুরে দেখা গেছে, খামারিদের বেশির ভাগ নিজস্ব খামারে গবাদিপশু লালন-পালন করেন। কেউ আবার ঢাকার কাছে কিংবা অন্য কোনো জেলায় কৃষকদের কাছে চুক্তিতে পশু বড় করার জন্য দিয়ে ছিলেন। সেগুলো ঈদের এক-দেড় মাস আগে নিজের খামারে এনে বিক্রির জন্য প্রস্তুত করছেন। বেড়িবাঁধ এলাকার খামারিরা জানিয়েছেন, তাদের বড় করা পশুগুলোর বেশির ভাগ হাটে না তুলে বিজ্ঞাপন, ফেসবুক প্রচারণা ও ব্যক্তিগত যোগাযোগের ওপর নির্ভর করেন।